open-index/open-wikipedia-markdown huggingface dataset:
จักรพรรดิฟรันทซ์ที่ 1 แห่งจักรวรรดิโรมันอันศักดิ์สิทธิ์

**จักรพรรดิฟรันทซ์ที่ 1** พระนามเต็ม **ฟรันทซ์ ชเตฟัน แห่งลอแรน** () เป็นจักรพรรดิโรมันอันศักดิ์สิทธิ์ผู้มีบทบาทสำคัญในการพลิกโฉมหน้าประวัติศาสตร์ยุโรปในศตวรรษที่ 18 แม้ชื่อเสียงของพระองค์ในหน้าประวัติศาสตร์มักจะถูกกล่าวถึงควบคู่หรือถูกบดบังโดยจักรพรรดินีมาเรีย เทเรซา พระมเหสีผู้ทรงอำนาจแห่งออสเตรีย แต่ความจริงแล้ว ฟรันทซ์ที่ 1 ทรงเป็นกุญแจสำคัญในการก่อตั้งราชวงศ์ฮาพส์บวร์ค-ลอแรน ซึ่งเป็นราชวงศ์ที่ทรงอิทธิพลและปกครองยุโรปกลางในเวลาต่อมาอย่างยาวนาน

ในช่วงต้นของพระชนม์ชีพ พระองค์สืบตำแหน่งดยุกแห่งลอแรน แต่จากผลกระทบของข้อตกลงทางการเมืองหลังสงครามสืบราชบัลลังก์โปแลนด์ พระองค์จำต้องสละดินแดนลอแรนอันเป็นบ้านเกิดให้แก่ฝรั่งเศส เพื่อแลกกับการรับตำแหน่งแกรนด์ดยุกแห่งตอนคานาในปี 1737 การอภิเษกสมรสของพระองค์กับเจ้าหญิงมาเรีย เทเรซา ในปี 1736 ถือเป็นการแต่งงานที่เกิดจากความรักซึ่งหาได้ยากในหมู่ราชวงศ์ยุคแสวงหาอำนาจ และเป็นจุดเชื่อมโยงให้พระองค์ก้าวเข้าสู่ศูนย์กลางอำนาจ จนกระทั่งได้รับการสวมมงกุฎเป็นจักรพรรดิโรมันอันศักดิ์สิทธิ์ในปี 1745

ในด้านการบริหารราชการแผ่นดิน แม้ว่าฟรันทซ์ที่ 1 ทรงเป็นประมุขของจักรวรรดิ แต่พระองค์ทรงประนีประนอมโดยให้พระนางมาเรีย เทเรซา เป็นผู้กุมอำนาจบริหารดินแดนฮาพส์บวร์คทั้งหมด พระองค์จึงทรงหันไปมุ่งเน้นในด้านเศรษฐกิจ พาณิชยกรรม และการคลังแทน พระองค์ทรงมีอัจฉริยภาพในการทำธุรกิจ ทรงบริหารจัดการทรัพย์สินส่วนพระองค์อย่างชาญฉลาดและลงทุนในอุตสาหกรรมต่างๆ จนสามารถสร้างความมั่งคั่งมหาศาล และได้นำเงินส่วนนี้ไปช่วยเป็นท่อน้ำเลี้ยงสนับสนุนการทหารของออสเตรียในช่วงสงครามเจ็ดปีได้อย่างมีประสิทธิภาพ

## พระราชบุตร

## ฐานันดรและพระอิสริยยศ

***8 ธันวาคม 1708 – 4 มิถุนายน 1723** เจ้าชายฟรันทซ์ ชเตฟัน แห่งลอแรน
***4 มิถุนายน 1723 – 27 มีนาคม 1729** รัชทายาทแห่งลอแรน
***27 มีนาคม 1729 – 12 กรกฎาคม 1737** ดยุกแห่งลอแรน
***12 กรกฎาคม 1737 – 20 มกราคม 1745** แกรนด์ดยุกแห่งตอสคานา
***20 มกราคม 1745 – 18 สิงหาคม 1765** จักรพรรดิโรมันอันศักดิ์สิทธิ์

## อ้างอิง

หมวดหมู่:จักรพรรดิโรมันอันศักดิ์สิทธิ์
หมวดหมู่:ผู้ปกครองออสเตรีย
หมวดหมู่:อาร์ชดยุกแห่งออสเตรีย
หมวดหมู่:ราชวงศ์ฮาพส์บวร์ค-ลอแรน
หมวดหมู่:ดยุกแห่งลอแรน
หมวดหมู่:แกรนด์ดยุกแห่งตอสคานา
หมวดหมู่:เสียชีวิตจากโรคหลอดเลือดสมอง
หมวดหมู่:ดยุกแห่งเทเชิน
หมวดหมู่:ผู้รอดชีวิตจากฝีดาษ
หมวดหมู่:อาร์ชดยุกรัชทายาทแห่งออสเตรีย
หมวดหมู่:จักรพรรดินีมาเรีย เทเรซา
หมวดหมู่:อัศวินขนแกะทองคำแห่งออสเตรีย
คำสร้างใหม่

**คำสร้างใหม่** หรือ **ศัพท์ใหม่** () หมายถึงคำที่ได้รับการสร้างขึ้นใหม่ซึ่งอาจเริ่มมีการใช้งานทั่วไป แต่อาจยังไม่เป็นที่ยอมรับในภาษาทั่วไป อาจถูกสร้างขึ้นมาเพื่อความเฉพาะเจาะจง เกี่ยวกับคน การเผยแพร่ เวลา หรือเหตุการณ์

ในประเทศไทยราชบัณฑิตยสถานมีหน้าที่บัญญัติศัพท์ และมีคณะกรรมการบัญญัติศัพท์สาขาวิชาต่าง ๆ เช่น คณะกรรมการบัญญัติศัพท์ปรับอากาศ คณะกรรมการบัญญัติศัพท์วิทยาศาสตร์ คณะอนุกรรมการบัญญัติศัพท์แพทย์ และคณะกรรมการบัญญัติศัพท์พิมพ์ เป็นต้น นอกจากนี้ยังมีหน่วยงานทางด้านวิทยาการและเทคโนโลยีจาก ต่างประเทศเข้ามา และได้บัญญัติศัพท์เฉพาะขึ้นมาใช้เอง เช่น คณะกรรมการวิศวกรรมสถานแห่งประเทศไทย คณะกรรมการพิจารณาศัพท์วิชาการศึกษาของกรมวิชาการ กระทรวงศึกษาธิการ และกรรมการพิจารณาศัพท์วิชาการของกรมวิชาการ

## อ้างอิง

หมวดหมู่:ภาษา

หมวดหมู่:คำศัพท์
หมวดหมู่:ศัพทวิทยา
เวชระเบียนและสถิติ

**เวชระเบียนและสถิติ** () หมายถึง คำที่มาจากคำว่า เวชระเบียน และ เวชสถิติ ซึ่งมีความหมายรวมถึงทั้งส่วนที่เป็นเวชระเบียน และเวชสถิติ รวมกันทั้งสองคำหลัก ซึ่งมาจากหน้าที่ของส่วนงาน ฝ่าย หรือแผนก ที่ถูกจัดแบ่งในการดำเนินงานของสถานบริการทางการแพทย์และสาธารณสุข ซึ่งงานที่เกี่ยวข้องกับเวชระเบียนแต่เดิมนั้นจะครอบคลุมงานที่เป็นงานด้านเวชสถิติ เอาไว้ด้วยจึงมักเรียกส่วนงาน ฝ่าย หรือแผนกนั้นรวมกันว่า เวชระเบียนและสถิติ ในสถานบริการทางการแพทย์และสาธารณสุขบาง
แห่งนั้นอาจมีการแบ่งแยกย่อยออกจากกัน  
ส่วนสมาคมที่มีการจัดตั้งขึ้นสำหรับบุคลากรทางด้านเวชระเบียนและสถิตินั้น มีชื่อว่า สมาคมเวชสถิติแห่งประเทศไทย เมื่อวันที่ 15 กุมภาพันธ์ พ.ศ. 2553 โดยมีสำนักงานใหญ่ของสมาคมตั้งอยู่ที่ 3/109 ซอยอินทามระ 35 แขวงรัชดาภิเษก เขตดินแดง กรุงเทพมหานคร โดยมี นายประสพชัย พานาดา เป็นนายกสมาคม และกรรมการอีกจำนวน 9 คน 

## อ้างอิง

หมวดหมู่:แพทยศาสตร์
ราเด็ตสกีมาร์ช

thumb|Joseph Radetzky von Radetz

**ราเด็ตสกีมาร์ช โอปุสที่ 228** () เป็นเพลงมาร์ชที่แต่งโดยโยฮันน์ ชเตราสส์ ที่หนึ่ง ในปี ค.ศ. 1848 โดยอุทิศให้กับจอมพลโยเซฟ ราเด็ดสกี ฟอน ราเด็ดส์ (1766 – 1858) นายทหารชาวเช็กแห่งกองทัพออสเตรีย ซึ่งมีบทบาทสำคัญในการรบที่คัสโตซา (ค.ศ. 1848) และการรบที่โนวารา (ค.ศ. 1849) เป็นส่วนหนึ่งของสงครามประกาศอิสรภาพอิตาลีครั้งที่หนึ่ง ระหว่างราชอาณาจักรซาร์ดิเนีย กับจักรวรรดิออสเตรีย 

เพลงนี้ถูกบรรเลงครั้งแรกต่อหน้ากองทหารออสเตรีย ซึ่งเมื่อได้ยินเสียงร้องประสานเพลงนี้ จะพากันปรบมือและกระทืบเท้าเป็นจังหวะ จนกลายเป็นธรรมเนียมปฏิบัติในการแสดงดนตรีคลาสสิกในกรุงเวียนนาในปัจจุบัน ที่ผู้ชมการแสดงเพลงนี้ จะต้องกระทืบเท้าตามจังหวะดนตรี โดยเฉพาะในงาน Neujahrskonzert หรืองานคอนเสิร์ตฉลองปีใหม่เวียนนา 

## อ้างอิง

## แหล่งข้อมูลอื่น
*
*
*''Alter Tanz aus Wien'', a *Radetzkymarsch* trio adaptation (sheet music)

หมวดหมู่:เพลงมาร์ชของออสเตรีย
หมวดหมู่:ผลงานของ โยฮันน์ ชเตราสส์ ที่หนึ่ง
หมวดหมู่:เพลงทหาร
เลกงต์ด็อฟมาน

thumb
thumb|ฮอฟมันน์
**เลกงต์ด็อฟมาน** () เป็นอุปรากรภาษาฝรั่งเศส ความยาว 3 องก์ โดยฌัก ออแฟนบัก ดัดแปลงจากเรื่องสั้นหลายเรื่องของ อี. ที. เอ. ฮอฟมันน์ (1776 – 1822) นักเขียนชาวเยอรมัน ผู้แต่งเรื่อง "นัทแครกเกอร์กับราชาหนู" ซึ่งเป็นต้นฉบับของอุปรากร เดอะนัทแครกเกอร์  โดยนำมาจากเรื่อง *Die Gesellschaft im Keller*, *Der Sandmann*, *Die Abendteuer der Sylvester-Nacht*, *Rath Krespel*, และ *Das verlorene Spiegelbild* เป็นเรื่องราวแฟนตาซีเกี่ยวกับความผิดหวังในความรักของฮอฟมานน์ ที่มีกับตุ๊กตากลไกชื่อโอลิมเปีย, กับโสเภณีชื่อกุยเลียตตา และกับเด็กสาวชื่อแอนโทเนีย

ออแฟนบักได้ทดลองซ้อมแสดงอุปรากรเรื่องนี้ครั้งแรกที่บ้านของเขาในปารีส เมื่อวันที่ 18 พฤษภาคม ค.ศ. 1879 และได้เสียชีวิตก่อนที่อุปรากรนี้จะออกแสดงจริง อุปรากรเรื่องนี้ได้ออกแสดงที่โรงละครออเปรา-กอมิก (Opéra-Comique) ใกล้กับโรงอุปรากรปาแลการ์นีเย เมื่อวันที่ 10 กุมภาพันธ์ ค.ศ. 1881 

ผลงานประพันธ์ที่ได้รับความนิยมจากอุปรากรเรื่องนี้ เป็นท่อนบาคาโรล (Barcarolle) หรืออาเรียจากองก์ที่สอง ที่ชื่อว่า *Belle nuit, ô nuit d'amour* บรรยายเรื่องราวของกุยเลียตตา อาเรียบทนี้เดิมออแฟนบักไม่ได้แต่งขึ้นสำหรับอุปรากรเรื่องนี้ แต่ได้แต่งไว้หลายปีก่อนหน้านั้นสำหรับอุปรากรเรื่อง *Die Rheinnixen* (Les fées du Rhin) ในปี ค.ศ. 1864  แต่ Ernest Guiraud ซึ่งเข้ามาสานงานต่อจากออแฟนบัก ได้นำผลงานเก่ามาใช้กับอุปรากรเรื่องนี้ และกลายเป็นงานที่ได้รับความนิยม  ได้ปรากฏในวัฒนธรรมสมัยนิยม เช่นในภาพยนตร์ *[[Life Is Beautiful]]* และ *[[Titanic (1997 film)|Titanic]]*  และนำมาดัดแปลงเป็นเพลงของเอลวิส เพรสลีย์ ชื่อเพลง "Tonight Is So Right For Love"

## อ้างอิง

## แหล่งข้อมูลอื่น
* 
* : libretto of a modified version (as first performed in the USA) in French and English
* Offenbach - Barcarolle , from 'The Tales of Hoffmann'

หมวดหมู่:อุปรากรโดยฌัก ออแฟนบัก
หมวดหมู่:อุปรากรภาษาฝรั่งเศส
กีฬาแห่งชาติ ครั้งที่ 39

**กีฬาแห่งชาติ ครั้งที่ 39** หรือ **ชลบุรีเกมส์** เป็นการแข่งขันกีฬาของประเทศไทย จัดขึ้นที่จังหวัดชลบุรี ระหว่างวันที่ 9 - 19 ธันวาคม พ.ศ. 2553 ซึ่งการแข่งขันกีฬาแห่งชาติในครั้งที่ 39 นี้ ได้รับการบันทึกว่ามีการแข่งขันชิงเหรียญทองมวยไทยในรายการสมัครเล่นประเภทหญิงขึ้นเป็นครั้งแรก 

## สัญลักษณ์การแข่งขัน
เป็นรูปลายเส้นเรือใบกำลังโต้คลื่น มีธงชาติพวยพุ่งออกจากใบเรือ มีสัญลักษณ์กีฬาแห่งชาติอยู่ภายใต้ ธงชาติไทย ใต้รูปลายเส้นเรือใบโต้คลื่น มีคำว่า “**กีฬาแห่งชาติ ครั้งที่ 39**” และ “**ชลบุรีเกมส์**”

### สัญลักษณ์นำโชค
150px|thumbnail|right|สัตว์นำโชคชลบุรีเกมส์
สัญลักษณ์นำโชคคือปลาฉลาม กำหนดให้เป็น 2 ตัวใช้ชื่อ “แสนสุข” และ “แสนสำราญ” เพื่อสื่อถึงชายทะเลหาดบางแสน ที่มุ่งเน้นให้คณะนักกีฬา สื่อมวลชน ตลอดจนเจ้า หน้าที่ และผู้มาเยือนมีความสุข สนุกสนาน และมีส่วนร่วมในการ แข่งขันกีฬาแห่งชาติ ครั้งที่ 39

### คำขวัญของการแข่งขัน

## พิธีเปิด
พิธีเปิดการแข่งขันกีฬาแห่งชาตครั้งที่ 39 หรือ ชลบุรีเกมส์ จะเรื่มขึ้นในวันที่ 9 ธันวาคม พ.ศ. 2553 มีการแสดง เมื่อการแสดงจบ นักกีฬาและเจ้าภาพชลบุรี จะเข้าสู่สนาม และมีพิธีจุดคบเพลิง เพื่อให้การแข่งขันเริ่มต้นขึ้นอย่างเป็นทางการ

## ชนิดกีฬา
การแข่งขันกีฬาแห่งชาติ ครั้งที่ 39 จัดการแข่งขันกีฬาจำนวน 39 ชนิดกีฬา และกีฬาสาธิต 1 ชนิดกีฬา

**กีฬาสาธิต**
* วู้ดบอล

## สถานที่แข่งขัน
การแข่งขันกีฬาแห่งชาติ ครั้งที่ 39 กำหนดจัดการแข่งขัน 41 ชนิดกีฬา 3 ศูนย์การแข่งขัน ประกอบด้วย 
# **อำเภอเมือง** จัดการแข่งขัน 16 ชนิดกีฬา ได้แก่ กรีฑา ว่ายน้ำ ยกน้ำหนัก เพาะกาย ยิมนาสติก ฟุตบอล ซอฟท์บอล แฮนด์บอล ฟันดาบสากล บิลเลียด – สนุกเกอร์ ยิงปืน เนตบอล รักบี้ฟุตบอล เปตอง ปันจักสีลัต และวูซู  
# **อำเภอศรีราชา** จัดแข่งขัน 10 ชนิดกีฬา ได้แก่ จักรยาน ซอฟท์เทนนิส บาสเกตบอล ฟุตบอลชาย (รอบแรก) ยูโด มวยปล้ำ ฮอกกี้ มวยไทย มวยสากล และเทเบิลเทนนิส  
# **เมืองพัทยา** จัดการแข่งขัน 18 ชนิดกีฬา ได้แก่ กีฬาทางอากาศ กอล์ฟ ฟุตซอล ฟุตบอลหญิง แบดมินตัน ลอนเทนนิส วอลเลย์บอล (ในร่ม – ชายหาด) เซปักตะกร้อ – ตะกร้อลอดห่วง กาบัดดี้ เทควันโด คาราเต้-โด เรือพาย หมากล้อม บริดจ์ โบว์ลิ่ง เรือใบ วินด์เซิร์ฟ และลีลาศ 

## สรุปเหรียญรางวัล
:

## อ้างอิง

## แหล่งข้อมูลอื่น
* เว็บไซต์ชลบุรีเกมส์ 

39
39
หมวดหมู่:การแข่งขันกีฬาในจังหวัดชลบุรี
โตโยต้า ลีกคัพ 2553

ฟุตบอล **"โตโยต้า ลีกคัพ 2553"** เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย ร่วมมือกับ บริษัทไทยพรีเมียร์ลีก และ การกีฬาแห่งประเทศไทย โดยมี บริษัทโตโยต้า มอเตอร์ ประเทศไทย(จำกัด) เป็นผู้ให้การสนันสนุนหลัก

เริ่มการแข่งขันรอบคัดเลือกตั้งแต่วันที่ 4 สิงหาคม ไปจนถึงรอบชิงชนะเลิศ ในเดือนพฤศจิกายน พ.ศ. 2553

## รางวัล
* **ทีมชนะเลิศ** - เงินรางวัล 5,000,000 บาท + เป็นตัวแทนทีมจากประเทศไทยไปแข่งขันรายการโตโยต้า พรีเมียร์คัพ ที่ประเทศญี่ปุ่น
* **ทีมเข้ารอบรองชนะเลิศ** - เงินรางวัล 1,000,000 บาท
* **ทีมแฟร์เพลย์** - รถรถกระบะ ไฮลักซ์ วีโก้ รุ่นดับเบิ้ลแค็บ พรีรันเนอร์ 1 คัน
* **นักเตะยอดเยี่ยม** - รถโตโยต้า คัมรี่ ไฮบริด 1 คัน

## ระบบการแข่งขัน
* **รอบคัดเลือก** - เปิดรับสมัครสโมสร จาก ลีกภูมิภาค ดิวิชั่น 2 (แข่งขันนัดเดียว)
ทำการจับสลากวันที่ 22 กรกฎาคม แข่งขันวันที่ 4 สิงหาคม, 11 สิงหาคม และ 18 สิงหาคม
* **รอบแรก** - 16 สโมสร ไทยพรีเมียร์ลีก, 16 สโมสร ลีก ดิวิชั่น 1 + 25 ผู้ชนะรอบคัดเลือก, 7 สโมสรที่จับสลากได้เข้ารอบแรก (แข่งขัน 2 นัด เหย้า-เยือน)
* **รอบสอง** - 32 ผู้ชนะรอบแรก (แข่งขัน 2 นัด เหย้า-เยือน)
* **รอบสาม** - 16 ผู้ชนะรอบสอง (แข่งขัน 2 นัด เหย้า-เยือน)
* **รอบก่อนรองชนะเลิศ** - 8 ผู้ชนะรอบสาม (แข่งขัน 2 นัด เหย้า-เยือน)
* **รอบรองชนะเลิศ** - 4 ผู้ชนะรอบก่อนรองชนะเลิศ (แข่งขัน 2 นัด เหย้า-เยือน)
* **รอบชิงชนะเลิศ** - 2 ผู้ชนะรอบรองชนะเลิศ

## รอบคัดเลือก

## รอบแรก
ทำการจับสลากวันพฤหัสบดีที่ 19 สิงหาคม 2553 ณ ห้องประชุมรอดโพธิ์ทอง สนามกีฬาแห่งชาติ

## รอบสอง
ทำการจับสลากวันศุกร์ที่ 3 กันยายน 2553 ณ ห้องประชุมรอดโพธิ์ทอง สนามกีฬาแห่งชาติ

## สายการแข่งขัน

## รอบสาม
ทำการจับสลากวันพฤหัสบดีที่ 7 กันยายน 2553 ณ ห้องประชุมรอดโพธิ์ทอง สนามกีฬาแห่งชาติ

## รอบก่อนรองชนะเลิศ

## รอบรองชนะเลิศ
** นัดแรก **

----

** นัดสอง **

รวมผลสองนัด บุรีรัมย์ พีอีเอ เข้ารอบชิงชนะเลิศด้วยประตูรวม 8-3

รวมผลสองนัด การท่าเรือไทย เข้ารอบชิงชนะเลิศด้วยประตูรวม 5-4

## รอบชิงชนะเลิศ

## แหล่งข้อมูลอื่น
* เว็บไซต์โตโยต้าลีกคัพอย่างเป็นทางการ 

หมวดหมู่:ไทยลีกคัพ
นาโอโตะ คัง

**นาโอโตะ คัง** (; เกิดวันที่ 10 ตุลาคม ค.ศ. 1946 — ) เป็นนักการเมืองชาวญี่ปุ่นที่ดำรงตำแหน่งนายกรัฐมนตรีญี่ปุ่นและประธานพรรคประชาธิปไตยญี่ปุ่น (DPJ) ในเดือนมิถุนายน ค.ศ. 2010 ถึงกันยายน ค.ศ. 2011 

คังเป็นนายกรัฐมนตรีคนแรกที่ดำรงตำแหน่งมากกว่าหนึ่งปีนับตั้งแต่จุนอิจิโร โคอิซูมิลาออกใน ค.ศ. 2006 โดยยูกิโอะ ฮาโตยามะ ทาโร อาโซ ยาซูโอะ ฟูกูดะ และชินโซ อาเบะ ผู้ดำรงตำแหน่งก่อนหน้าเขา ทั้งลาออกก่อนกำหนดหรือแพ้การเลือกตั้ง จากนั้นในวันที่ 26 สิงหาคม ค.ศ. 2011 คังประกาศลาออก ทำให้โยชิฮิโกะ โนดะได้รับเลือกเป็นผู้สืบทอด

เมื่อวันที่ 1 สิงหาคม ค.ศ. 2012 พัน กี-มุน เลขาธิการสหประชาชาติ ประกาศให้คังเป็นหนึ่งในสมาชิกคณะกรรมาธิการระดับสูงของสหประชาชาติเกี่ยวกับวาระการพัฒนาหลัง ค.ศ. 2015

## ชีวิตช่วงต้นและการศึกษา
คังเกิดที่อูเบะ จังหวัดยามางูจิ โดยเป็นบุตรคนโตของฮิซาโอะ คัง กรรมการบริหารบริษัทผลิตกระจก Central Glass เขาจบการศึกษาจากสถาบันเทคโนโลยีแห่งโตเกียวใน ค.ศ. 1970 และกลายเป็น*[[เบ็นริชิ]]* (ตัวแทน/ทนายความด้านสิทธิบัตร) ที่มีใบอนุญาตใน ค.ศ. 1971

## อาชีพสภาผู้แทนราษฎร

## ชีวิตส่วนตัว
คังแต่งงานกับโนบูโกะใน ค.ศ. 1970 โดยโนบูโกะจากจังหวัดโอกายามะมีความสัมพันธ์กับคังที่อาศัยในโตเกียวหลังเข้าเรียนที่วิทยาลัยสึดะ การหมั้นหมายครั้งนี้ถูกคัดค้านจากผู้ปกครอง เนื่องจากทั้งสองเป็นลูกของลุงหรือป้า ทั้งคู่มีลูกชายสองคนชื่อเก็นตาโรและชินจิโร เก็นตาโรเป็นนักรณรงค์เพื่อสิทธิพลเมืองและแพ้การเลือกตั้งสภาล่างใน ค.ศ. 2003 และ 2005 ส่วนชินจิโรเป็นสัตวแพทย์และทำงานในโรงพยาบาลสัตว์ที่เขตเนริมะ โตเกียว

คังได้รับการตั้งชื่อเล่นเป็น "อิระ-คัง" ("คังผู้หงุดหงิด") เนื่องจากชื่อเสียงในด้านโมโหง่าย งานอดิเรกของเขาคือโกะ โชงิ และโอริกามิ คังสร้างเครื่องจักรเพื่อคำนวณระบบแต้มไพ่นกกระจอกที่ซับซ้อนและได้ยื่นจดสิทธิบัตรใน ค.ศ. 1973

## อ้างอิง

## แหล่งข้อมูลอื่น

* BBC NEWS&nbsp;– Profile: Naoto Kan
* เว็บไซต์ทางการ
* Democratic Party of Japan
* Japan after Kan: Implications for the DPJ’s Political Future, Q&A with Richard J. Samuels, August 2011

หมวดหมู่:นักการเมืองญี่ปุ่น
หมวดหมู่:นายกรัฐมนตรีญี่ปุ่น
หมวดหมู่:บุคคลจากอูเบะ
หมวดหมู่:ยุคเฮเซ
หมวดหมู่:บุคคลจากสถาบันเทคโนโลยีแห่งโตเกียว
ชัยรัตน์ จิตรธรรม

**ชัยรัตน์ จิตรธรรม** (ชื่อเล่น: แอ๊ด) มีชื่อจริงว่า **ชัยรัตน์ จิตธรรมะ** เกิดเมื่อปี พ.ศ. 2507 ที่จังหวัดลำปาง เป็นนักแสดงในบทพระเอกและพระรองรุ่นเดียวกับ สันติสุข พรหมศิริ, จินตหรา สุขพัฒน์ และญาณี จงวิสุทธิ์ มีผลงานมากมายทั้งแบบละครโทรทัศน์และภาพยนตร์ เช่น *ดวงใจกระซิบรัก* ที่แสดงคู่กับ จินตหรา สุขพัฒน์, *เปรอะเจอเปรี้ยว* คู่กับ จารุณี  สุขสวัสดิ์ ในปี พ.ศ. 2530 และ *คำมั่นสัญญา* ร่วมกับ สันติสุข และ จินตหรา ในปีเดียวกัน ต่อด้วย *ภูผาทอง* ในปี พ.ศ. 2531 จากนั้นจึงออกจากวงการบันเทิงไปประกอบธุรกิจส่วนตัวหลายปี ก่อนจะกลับมารับบทบาทในการแสดงอีกครั้ง เช่น ละครโทรทัศน์เรื่อง *ชลาลัย* ในปี พ.ศ. 2534 *[[เลือดเข้าตา]]* ในปี พ.ศ. 2538  *[[กษัตริยา]]* ในปี พ.ศ. 2546 ทางช่อง 5 *วิหคหลงลม* ในปี พ.ศ. 2561 ทางช่อง 7 

## ผลงาน

### ภาพยนตร์

* หย่าเพราะมีชู้ (2528) รับบท ไชโย
* ดวงใจกระซิบรัก (2529) รับบท รุจ
* เปรอะเจอเปรี้ยว (2530)
* คำมั่นสัญญา (2530) รับบท บุรณะ
* กิเลสสีม่วง (2530)
* ภูผาทอง (2531) รับบท มือปืนรับจ้าง
* เพชรพยัคฆราช (2531) รับบท นิวัติ
* แม่เบี้ย (2532) รับบท พจน์

### ละครโทรทัศน์

* อย่าลืมฉัน (ช่อง 5) (2530) - เขมชาติ
* ไฟเสน่หา (2530)
* คมพยาบาท (2531)
* รอยพยาบาท (2531)
* เมียแต่ง (ช่อง 5) (2531) - คงไคย
* เจ้าสาวในชุดสีดำ (2532)
* ปริศนาของเวตาล (2532)
* สาปสวาท (2533) - ร.ท. นาวี อัศวธำรง
* มรสุมหัวใจ (2533)
* น.ส.เย็นฤดี (2533)
* แม่เลี้ยงคนใหม่ (2534)
* กลกามเทพ (2534)
* ชลาลัย (2534) - เทพรังสรรค์
* เลือดเข้าตา (ช่อง 5) (2538) - คันฉัตร
* กษัตริยา (2546) - สมเด็จพระราเมศวร (รับเชิญ)
*มหาราชกู้แผ่นดิน (2546) - สมเด็จพระราเมศวร (รับเชิญ)
*หนึ่งตะวันพันดาว (2548) - (รับเชิญ)
*ฟ้ามีตา ตอน เสียดาย (ออกอากาศเมื่อวันที่ 1 ตุลาคม 2559)
* วิหคหลงลม  (ช่อง 7) (2561) - เกรียงไกร พรรณภิรมย์ (พ่อของผึ้ง)

### มิวสิกวิดีโอ

* คนใจดำ ของ พัชรา แวงวรรณ

## อ้างอิง
*ชัยรัตน์ จิตธรรม 

หมวดหมู่:นักแสดงจากจังหวัดลำปาง
หมวดหมู่:นักแสดงชายชาวไทย
เทือกเขาแอตลาส

**เทือกเขาแอตลาส** () เป็นเทือกเขาในทวีปแอฟริกา อยู่ทางตะวันตกเฉียงเหนือและทางเหนือของทวีป เริ่มตั้งแต่แหลมดราทางชายฝั่งตะวันตกเฉียงใต้ของประเทศโมร็อกโก ไปจนจดแหลมบอง ทางชายฝั่งตะวันออกเฉียงเหนือของประเทศตูนิเซีย ยอดสูงสุดคือ ตูบคาล สูง 4,167 เมตร (13,671 ฟุต) ทางด้านตะวันตกเฉียงใต้ของประเทศโมร็อกโก

แอตลาส
หมวดหมู่:มาเกร็บ
วิลเลียม เทลล์ (อุปรากร)

**วิลเลียม เทล** (; ; ) เป็นอุปรากรความยาว 4 องก์ ที่แต่งโดยโจอากีโน รอสซีนี (1792 – 1868) คีตกวีชาวอิตาลี ดัดแปลงจากบทละครในปี ค.ศ. 1804 เรื่อง *Wilhelm Tell* ต้นฉบับภาษาเยอรมันของฟรีดิช ชิลเลอร์  (1759  – 1805) เป็นเรื่องราวของวิลเลียม เทล วีรบุรุษนักแม่นธนูชาวสวิสที่เป็นผู้นำการต่อต้านการปกครองของราชวงศ์ฮับส์บูร์กในคริสต์ศตวรรษที่ 15 เป็นผลงานอุปรากรชิ้นสุดท้ายของรอสซีนี ก่อนจะวางมือจากการเขียนอุปรากร

อุปรากรเรื่องนี้มีความยาวทั้งสิ้นประมาณ 4 ชั่วโมง ออกแสดงครั้งแรกเป็นภาษาฝรั่งเศสโดยคณะ Opéra de Paris เมื่อวันที่ 3 สิงหาคม ค.ศ. 1829 ที่โรงละคร Salle Le Peletier  และแสดงเป็นภาษาอิตาลี ที่โรงละคร Teatro di San Carlo ในเนเปิลส์ อิตาลี เมื่อปี ค.ศ. 1833 แต่เนื่องจากมีเนื้อหาเกี่ยวกับการเมือง และการต่อต้านอำนาจรัฐบาล จึงทำให้ถูกเซ็นเซอร์ และไม่ได้แสดงอีกเป็นเวลากว่า 50 ปี  จากนั้นได้ออกแสดงในเวนิส ที่โรงละคร Teatro La Fenice ในปี ค.ศ. 1856   ส่วนในเวียนนาซึ่งไม่มีปัญหาการเซ็นเซอร์ อุปรากรเรื่องนี้ได้รับความนิยมและได้ออกแสดงถึง 422 รอบ ระหว่างปี ค.ศ. 1830 ถึง 1907 

อุปรากรเรื่องนี้มีท่อนโอเวอร์เชอร์ "William Tell Overture" ที่ได้รับความนิยมและถูกนำมาเล่นซ้ำอยู่เสมอ โดยดมีตรี ชอสตโกวิช นำมาบรรจุในในซิมโฟนีหมายเลข 15 ของเขาในปี ค.ศ. 1971, ไมค์ โอลด์ฟิลด์ นำมาบันทึกเสียงเป็นซิงเกิลในปี ค.ศ. 1977  นอกจากนั้นยังถูกนำมาใช้เป็นดนตรีประกอบภาพยนตร์โฆษณา และรายการโทรทัศน์อยู่เสมอ  รวมทั้งในซีรีส์ละครวิทยุและภาพยนตร์ *[[โลนเรนเจอร์]]* และภาพยนตร์ของสแตนลีย์ คูบริก เรื่อง *[[A Clockwork Orange]]* (1971)  

## อ้างอิง

## แหล่งข้อมูลอื่น
*William Tell Overture  (MIDI Format)
* 

หมวดหมู่:อุปรากรโดยโจอากีโน รอสซีนี
หมวดหมู่:อุปรากรภาษาฝรั่งเศส
หมวดหมู่:อุปรากรภาษาอิตาลี
แรพโซดีอินบลู

**แรพโซดีอินบลู** () เป็นผลงานประพันธ์ของจอร์จ เกิร์ชวินสำหรับบรรเลงเดี่ยวเปียโนร่วมกับวงดนตรีแจ๊ส  เกิร์ชวินแต่งเพลงนี้ในปี ค.ศ. 1924 โดยผสมผสานระหว่างแนวดนตรีคลาสสิกกับเทคนิคการเล่นแบบแจ๊สและแร็กไทม์ เป็นผลงานในแนวทดลองชิ้นแรก ๆ ของเขา ซึ่งได้รับความนิยมเป็นอย่างสูง สร้างชื่อเสียงให้กับเกิร์ชวินในฐานะนักแต่งเพลง ได้รับการกล่าวถึงว่าเป็นดนตรีที่สื่อถึงเอกลักษณ์ของความเป็นนิวยอร์ก และเป็นเพลงหนึ่งที่ได้รับความนิยมที่สุดในสหรัฐอเมริกา 

thumb|ภาพ ''Nocturne in Black and Gold: The Falling Rocket'' ของวิสต์เลอร์ ที่เป็นแรงบันดาลใจให้เกิร์ชวิน
เกิร์ชวินแต่งเพลงนี้โดยได้รับแรงบันดาลใจมาจากการนั่งรถไฟสายบอสตัน-นิวยอร์ก โดยใช้จังหวะดนตรีเลียนแบบเสียงรางรถไฟ  และจากภาพจิตรกรรมสีน้ำมันชื่อ *Nocturne in Black and Gold: The Falling Rocket* และ *Arrangement in Gray and Black* ผลงานของของเจมส์ แม็คนีลล์ วิสต์เลอร์ 

เกิร์ชวินใช้เวลาแต่งเพลงนี้เพียง 5 สัปดาห์ให้กับวงดนตรีของพอล ไวท์แมน เพื่อใช้สำหรับบรรเลงในการแสดงคอนเสิร์ต *An Experiment in Modern Music* ที่หอประชุม Aeolian ในย่านไทม์สแควร์  ในวันที่ 12 กุมภาพันธ์ ค.ศ. 1924  คอนเสิร์ตครั้งนี้มีนักแต่งเพลงคนสำคัญหลายคนเข้าร่วมแสดงและชมด้วย เช่น จอห์น ฟิลิป ซูซา, เซียร์เกย์ รัคมานีนอฟ   ในการแสดงรอบปฐมทัศน์นี้ จอร์จ เกิร์ชวินเป็นผู้เล่นเปียโนด้วยตัวเอง

ผลงานเพลงนี้ปรากฏในภาพยนตร์แอนิเมชันของดิสนีย์เรื่อง *[[แฟนเทเชีย 2000]]* 

## อ้างอิง

## แหล่งข้อมูลอื่น
*Part 1 of the original acoustic recording of ''Rhapsody in Blue'' performed by George Gershwin and Paul Whiteman in 1924 on Internet Archive
*Part 2 of the original acoustic recording of ''Rhapsody in Blue'' performed by George Gershwin and Paul Whiteman in 1924 on Internet Archive
*Grammy Hall of Fame version of ''Rhapsody in Blue'' performed by George Gershwin and Nathaniel Shilkret in 1927 on Internet Archive

หมวดหมู่:ผลงานของ จอร์จ เกิร์ชวิน
หมวดหมู่:งานประพันธ์ดนตรีสำหรับเปียโนและวงออร์เคสตรา
อะห์มัด อุมัร ฮาชิม

**อะห์มัด อุมัร ฮาชิม** () เป็นบุคคลสำคัญในศาสนาอิสลามชาวอียิปต์ เกิดเมื่อวันที่ 6 กุมภาพันธ์ ค.ศ. 1941 เป็นอาจารย์สอนภาควิชาอัลฮาดิษ (วจนะพระศาสดามูฮัมมัด) แห่งมหาลัยอัลอัซฮัร และยังดำรงตำแหน่งสภาวิจัยอิสลาม สำเร็จการศึกษาคณะศาสนศาสตร์จากมหาลัยอัลอัซฮัร ในปี ค.ศ.1961 ได้รับใบอนุญาตด้านวิชาการสากลในปี ค.ศ.1967 แล้วจึงได้รับตำแหน่งผู้ช่วยคณะฮาดิษ สำเร็จปริญญาโท และปริญญาเอกคณะวิชาฮาดิษจากมหาลัยอัลอัซฮัร แล้วจึงเป็นอาจารย์สอนภาควิชาฮาดิษในปี ค.ศ.1983 หลังจากนั้นได้ดำรงตำแหน่ง คณบดีคณะศาสนศาสตร์ มหาลัยอัลอัซฮัร สาขาซากอซี้ก(الزقازيق) ในปี ค.ศ.1987 หลังจากนั้นยังได้รับการแต่งตั้งให้ดำรงตำแหน่งอธิการบดีมหาลัยอัลอัซฮัร ในปี ค.ศ.1987

## ตำแหน่งและสำนักงานที่กำกับดูแล
*ดำรงตำแหน่งสมาชิกสภาประชาชน ซึ่งแต่งตั้งโดยประธานาธิบดีฮุสนี มูบารัก
*คณะกรรมการพรรคประชาธิปไตย์แห่งชาติ(الحزب الوطني الديمقراطى.)
*สมาชิกสภาการประชุม(مجلس الشورى)
*สมาชิกสมาคมการออกอากาศทางโทรทัศน์
*ประธานกรรมการรายการโทรทัศน์ฝ่ายศาสนา

## งานประพันธ์
*อิสลามและการพัฒนาบุคล
*ทางนำจากแบบอย่าพระศาสดา
*การไถ่โทษภายใต้ประทีปแห่งคัมภีร์และแบบอย่างพระศาสดา รวมถึงการตอบโต้สิ่งที่น่ารังเกียจ
*ความปรองดองในการเผชิญหน้ากับการโต้แย้ง
*อิสลามและยุวชน
*เรื่องราวจากแบบอย่างของพระศาสดา
*กุรอานและคืนแห่งเกียรติยศอันยิ่งใหญ่

หมวดหมู่:นักปรัชญาอิสลาม
บี. เจ. โนวัก

**เบนจามิน โจเซฟ แมนนาลี “บี. เจ.” โนวัก** () เกิดเมื่อวันที่ 31 กรกฎาคม ค.ศ. 1979 เป็นนักแสดงชาวอเมริกัน นักแสดงตลกสแตนอัปคอเมดี นักเขียนบท และผู้กำกับ เขาเป็นที่รู้จักในรฐานะนักเขียนและผู้ร่วมอำนวยการสร้าง และแสดงในบทไรอัน ฮาเวิร์ด ในซีรีส์ *[[The Office (US TV series)|The Office]]* ฉบับอเมริกัน เขายังเป็นที่รู้จักกว้างขวางเมื่อแสดงในภาพยนตร์ของเควนติน แทแรนทิโน ใน  *[[Inglourious Basterds]]*

## อ้างอิง

หมวดหมู่:นักแสดงอเมริกัน
หมวดหมู่:นักเขียนบทโทรทัศน์ชาวอเมริกัน
หมวดหมู่:บุคคลจากรัฐแมสซาชูเซตส์
อนุสาวรีย์หมูและสะพานปีกุน

**อนุสาวรีย์หมู** หรือมีชื่ออย่างเป็นทางการว่า **อนุสาวรีย์สหชาติ** เป็นอนุสาวรีย์รูปหมู ตั้งอยู่ริมคลองคูเมืองเดิม ในส่วนของคลองหลอด อยู่ที่เชิงสะพานปีกุน ฝั่งตรงข้ามวัดราชบพิธสถิตมหาสีมารามราชวรวิหาร ริมถนนถนนราชินี แขวงพระบรมมหาราชวัง เขตพระนคร ออกแบบโดยสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์

สร้างขึ้นในปี พ.ศ. 2456 เมื่อสมเด็จพระศรีพัชรินทราบรมราชินีนาถ พระบรมราชชนนีพันปีหลวง มีพระชนมายุครบ 50 พรรษา ซึ่งพระองค์พระราชสมภพในปีกุน ในวันเฉลิมพระชนมายุของพระองค์ในปีนั้นสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ทรงร่วมกับพระยาพิพัฒน์โกษา (เศเลสติโน ซาเวียร์) และพระยาราชสงคราม (กร หงสกุล) ซึ่งเกิดปีเดียวกันกับพระองค์ ร่วมกันจัดสร้างสะพานปีกุน และ อนุสาวรีย์สหชาติขึ้น เพื่อเป็นอนุสรณ์ของพวกท่าน 

เมื่อแรกสร้างนั้นใช้แท่งศิลาขนาดใหญ่มาซ้อนกันเป็นฐาน ตัวหมูที่ตั้งอยู่ด้านบนแท่งศิลา หล่อด้วยโลหะ ในปัจจุบันฐานศิลาถูกเปลี่ยนมาเป็นปูนซีเมนต์ และก่อยกให้สูงขึ้นกว่าเดิมลักษณะเป็นภูเขา

**สะพานปีกุน**
เป็นสะพานสำหรับคนเดินข้ามคลองคูเมืองเดิม เชื่อมระหว่างถนนอัษฎางค์และถนนราชินี ตรงหน้าวัดราชบพิธสถิตมหาสีมารามราชวรวิหารและกระทรวงมหาดไทย ฝั่งถนนอัษฎางค์ และหน้าวัดราชประดิษฐสถิตมหาสีมารามราชวรวิหาร ฝั่งถนนราชินี โดยมีอนุสาวรีย์หมูอยู่บนฝั่งคลองด้านตะวันตกใกล้เชิงสะพาน เป็นสะพานคอนกรีตเสริมเหล็ก ราวสะพานมีลักษณะเป็นเหล็กกลมทอดไปตามยาว คั่นด้วยเสาคอนกรีตเป็นระยะ ลักษณะที่น่าสนใจ คือ เสาที่เชิงสะพานทั้งสองฝั่ง มีทั้งหมด 4 ต้น เป็นเสาคอนกรีตเซาะร่องหัวเสาเป็นรูปถ้วยประดับช่อมาลามีวงรูปไข่ 4 วงทุกเสา มีความหมายถึง ต้นเสา หมายถึง เทียนประทีปพระชันษาเป็นตะเกียงไม่มีแสง จะได้หมายความถึง 4 รอบพรรษานี้ เมื่อขาดพระราชสวามีไปก็คล้ายดวงชวาลาที่อับแสง ขาดความรุ่งโรจน์

## อ้างอิง

## แหล่งข้อมูลอื่น

*

ม
หมวดหมู่:หมู
หมวดหมู่:สะพานข้ามคลองคูเมืองเดิม
หมวดหมู่:สะพานในเขตพระนคร
หมวดหมู่:โบราณสถานในเขตพระนคร
ปากคลองตลาด

thumb|ตลาดดอกไม้
**ปากคลองตลาด** เป็นตลาดสดขนาดใหญ่ บริเวณถนนจักรเพชร ยาวจนไปถึงถนนมหาราช ตั้งโอบล้อมวัดราชบูรณะ โรงเรียนราชินีและโรงเรียนสวนกุหลาบ ประกอบไปด้วยตลาดใหญ่ถึง 4 แห่งตั้งติด ๆ กัน ปัจจุบันเน้นขายสินค้าเกษตรกรรมที่เน้นการค้าส่งผัก ผลไม้และดอกไม้สด  ดังนั้น ปากคลองตลาดจึงติดอันดับที่ 4 (จากการจัดอันดับ 1 ใน 10 ของตลาดดอกไม้ทั่วโลก) ยังเป็นตลาดกล้วยไม้ที่มีขนาดใหญ่เป็นอันดับ 3 ของโลกอีกด้วย 

## ประวัติ
ในสมัยอยุธยาเป็นย่านชุมชน พบหลักฐานเป็นสิ่งปลูกสร้างทั้งวัดและป้อมปราการต่าง ๆ ที่ก่อสร้างขึ้นมาหลายแห่ง รอบ ๆ ชุมชนมีคูคลองและแม่น้ำหลายสายเข้ามาบรรจบกันจนมีลักษณะเป็นปากคลอง ต่อมาในสมัยธนบุรี เป็นจุดนัดพบของผู้คนที่สัญจรทางน้ำ มีการค้าขาย แลกเปลี่ยนสิ่งของ

ในสมัยกรุงรัตนโกสินทร์เป็นตลาดค้าปลาขนาดใหญ่ที่ส่งตรง มาจากแม่น้ำท่าจีน (สมุทรสาคร) แล้วของที่ส่งผ่านมาทางแม่น้ำเจ้าพระยา มีบันทึกว่าในในรัชสมัยของพระบาทสมเด็จพระพุทธยอดฟ้าจุฬาโลก โปรดฯ ให้ขุดคลองหลายสายมาตั้งแต่เริ่มสถาปนากรุงเทพ รวมถึง "คลองตลาด" คลองเล็กข้างวัดบุรณศิริมาตยาราม อีกทั้งในย่านไม่ไกลกันนี้ มีคลองที่ขุดตั้งแต่ปี พ.ศ. 2315 ในรัชสมัยของพระบาทสมเด็จพระเจ้าตากสิน เรียกว่า "คลองใน" ซึ่งทั้ง 2 แห่งนี้เป็นตลาดสดเน้นการค้าปลาเป็นหลักมาจน จนในรัชสมัย พระบาทสมเด็จพระจุลจอมเกล้าเจ้าอยู่หัว ที่โปรดฯ จะเรียกตลาดนี้ว่า "ตะพานปลา" ในระยะหนึ่ง ก็เปลี่ยนจากตลาดค้าปลาไปยังตำบลวัวลำพอง หัวลำโพง แทน ตลาดปลานี้จึงแปรสภาพเป็นตลาดสด ค้าสินค้าเกษตร อย่างผัก ผลไม้และดอกไม้สด มาจนถึงทุกวันนี้

ปัจจุบัน ปากคลองตลาดประกอบด้วยตลาดหลัก 4 แห่งได้แก่ 

#ตลาดองค์การตลาด ตลาดของรัฐ สังกัดกระทรวงมหาดไทย
#ตลาดยอดพิมาน ตลาดเอกชน มีลักษณะเป็นระเบียงยาวตลอดริมฝั่งแม่น้ำเจ้าพระยา มีทัศนียภาพที่สวยงาม มีร้านอาหารและศูนย์การค้า
#ตลาดส่งเสริมเกษตรไทย ตลาดเอกชน
#ตลาดสะพานพุทธ ตลาดเอกชน เป็นตลาดนัดในยามค่ำคืน 

ร้านค้ารอบ ๆ ปากคลองตลาดมีลักษณะเป็นอาคารพาณิชย์เป็นส่วนใหญ่ สูง 2-4 ชั้น มีการวางสินค้าต่าง ๆ และแผงลอย กันสาด กันอย่างหนาแน่น
ไม่นับรวมตลาดใต้สะพานพุทธ ซึ่งขายเสื้อผ้า ของประดับ ของเล่น อื่น ๆ อีกมาก ซึ่งจะขายเฉพาะเวลากลางคืนเท่านั้น หยุดเฉพาะวันจันทร์

## อ้างอิง

## ดูเพิ่ม
* องค์การตลาด
## แหล่งข้อมูลอื่น

หมวดหมู่:เศรษฐกิจของเขตพระนคร
หมวดหมู่:ตลาดในกรุงเทพมหานคร
หมวดหมู่:ตลาดดอกไม้
หมวดหมู่:ย่านในเขตพระนคร
หมวดหมู่:วงเวียนในเขตพระนคร
หมวดหมู่:สิ่งก่อสร้างริมแม่น้ำเจ้าพระยา
การนวด

thumb|พนักงานนวดกำลังนวด

**การนวด** เป็นจัดระเบียบร่างกายรูปแบบหนึ่ง เพื่อการบำบัดและทำให้ร่างกายผ่อนคลาย โดยใช้ทักษะทางร่างกายและอุปกรณ์เสริมด้วยการ บีบ จับ คลึง รีดเส้น เหยียบ ยัน กดจุด ดัด หรือกระตุ้นด้วยการสั่น เพื่อกระตุ้นการทำงานของกล้ามเนื้อและต่อมต่าง ๆ ในบริเวณนั้น ๆ ทำงานดีขึ้น

## แบบแผนการนวด
* การนวดแผนไทย
* การนวดแผนอินเดีย
* การนวดแผนจีน
* การนวดแผนบาหลี
* การนวดหินร้อน
* การนวดน้ำมัน
* การนวดกษัย
* การนวดเร้ากำหนัด

## จุดมุ่งหมาย
* การปรับสมดุลของร่างกาย
* การป้องกันโรค
* การรักษาโรค

## อ้างอิง

การนวด
หมวดหมู่:การแพทย์ทางเลือก
หมวดหมู่:การบำบัดด้วยมือ
การสังเคราะห์นิวเคลียสของดาวฤกษ์

**การสังเคราะห์นิวเคลียสของดาวฤกษ์** () คือคำที่ใช้ในความหมายถึงปฏิกิริยานิวเคลียร์ที่เกิดขึ้นภายในดาวฤกษ์ ทำให้เกิดนิวเคลียสธาตุต่างๆ ที่หนักกว่าไฮโดรเจน ปฏิกิริยาในทำนองเดียวกันแต่มีขนาดเล็กกว่านี้สามารถเกิดขึ้นได้ที่พื้นผิวดาวฤกษ์เช่นกัน ภายใต้สภาวะอันหลากหลาย สำหรับการเกิดธาตุจากเหตุการณ์ระเบิดของดาวฤกษ์ จะใช้คำเรียกว่า การสังเคราะห์นิวเคลียสของซูเปอร์โนวา

กระบวนการวิวัฒนาการนี้เริ่มเป็นที่เข้าใจกันในราวช่วงต้นคริสต์ศตวรรษที่ 20 ซึ่งในตอนแรกนั้นคิดกันว่าความร้อนและแสงสว่างจากดวงอาทิตย์เป็นพลังงานที่ปลดปล่อยออกมาจากปฏิกิริยานิวเคลียร์ ตัวกำเนิดพลังงานหลักในดวงอาทิตย์ คือการเกิดฟิวชันของไฮโดรเจนทำให้กลายไปเป็นฮีเลียม ซึ่งเกิดขึ้นที่อุณหภูมิอย่างน้อยที่สุด 3 ล้านเคลวิน

## อ้างอิง
* 
* 
* 
* 
* 
* 
* 
* 
*

## แหล่งข้อมูลอื่น
* How the Sun Shines  โดย John N. Bahcall
* การสังเคราะห์นิวเคลียส  จาก Cosmicopia ขององค์การนาซา

หมวดหมู่:การสังเคราะห์นิวเคลียส
หมวดหมู่:ดาราศาสตร์ดาวฤกษ์
ปลาซิวสมพงษ์

**ปลาซิวสมพงษ์** () เป็นปลาน้ำจืดขนาดเล็กจำพวกปลาซิวชนิดหนึ่งในวงศ์ปลาซิว (Danionidae) ได้รับการค้นพบโดยนายสมพงษ์ เล็กอารีย์ พ่อค้าปลาสวยงามชาวไทย [ซึ่งเป็นผู้ค้นพบปลาปักเป้าสมพงษ์ (*Carinotetraodon lorteti*) และปลาตะเพียนสมพงษ์หรือปลาจาดแถบดำ (*Poropuntius melanogrammus*) ด้วย] 

ปลาเพศผู้รูปร่างลักษณะรูปร่างเรียวยาวและมีขนาดเล็กกว่าปลาเพศเมีย บริเวณลำตัวมีสีเหลืองส้มและลวดลายข้างลำตัวจะเข้มชัดเจนเมื่อใกล้ฤดูผสมพันธุ์ เพศเมียมีลักษณะรูปร่างป้อมมีสีซีดจางและลวดลายข้างลำตัวไม่ชัดเจน ข้อแตกต่างจะเห็นได้ชัดเจนมากยิ่งขึ้นช่วงที่ปลาพร้อมจะวางไข่ ขนาดเมื่อโตเต็มที่ประมาณ 10.5 เซนติเมตร กินอาหารง่าย เป็นปลาที่ไม่ชอบอยู่นิ่ง ว่ายน้ำตลอดเวลา วางไข่โดยการแปะติดกับใบของพืชน้ำ ไข่จะฟักภายใน 30 ชั่วโมง แม่ปลาสามารถวางไข่ได้ประมาณ 8–10 ฟอง กินอาหารจำพวกแพลงก์ตอนสัตว์และตัวอ่อนแมลงน้ำขนาดเล็ก

ปลาซิวสมพงษ์จัดเป็นปลาที่หายากมาก เนื่องจากเป็นปลาเฉพาะถิ่น พบเฉพาะลุ่มน้ำแม่กลองแถบจังหวัดกาญจนบุรีเท่านั้น มีรายงานการส่งออกไปขายยังต่างประเทศ เช่น เยอรมนี ญี่ปุ่น ในฐานะปลาสวยงาม จนทำให้ปลาซิวสมพงษ์มีสถานะในธรรมชาติใกล้สูญพันธุ์อย่างวิกฤต เคยถูกจัดให้เป็นปลาที่สูญพันธุ์ไปแล้วจากบัญชีของสหภาพนานาชาติเพื่อการอนุรักษ์ธรรมชาติและทรัพยากรธรรมชาติเมื่อกว่า 50 ปีก่อน จนกระทั่งหลังเหตุมหาอุทกภัยในปลายปี พ.ศ. 2554 ในเหตุการณ์น้ำท่วมทุ่งที่จังหวัดนครนายกในปี พ.ศ. 2555 ก็มีการค้นพบปลาซิวสมพงษ์อีกครั้ง และมีรายงานการเพาะขยายพันธุ์ได้แล้วที่เยอรมนี เป็นปลาที่สามารถปรับตัวให้เข้ากับสภาพแวดล้อมในสถานที่เลี้ยงได้ดี

## ดูเพิ่ม
*ปลาปักเป้าสมพงษ์
*ปลาจาดแถบดำ

## อ้างอิง

## แหล่งข้อมูลอื่น
*รูปและข้อมูลปลาซิวสมพงษ์

หมวดหมู่:ปลาตู้
หมวดหมู่:สกุลปลาซิวข้างขวาน‎
หมวดหมู่:ปลาน้ำจืด
หมวดหมู่:ปลาที่พบในลุ่มแม่น้ำแม่กลอง
หมวดหมู่:สิ่งมีชีวิตเฉพาะถิ่น
มายเวิลด์ 2.0

**มายเวิลด์ 2.0** () เป็นผลงานชิ้นที่สองซึ่งเป็นสตูดิโออัลบั้ม โดยนักร้องชาวแคนาดาจัสติน บีเบอร์ และเป็นผลงานชิ้นแรกที่เป็นสตูดิโออัลบั้ม อัลบั้มนี้ได้ออกมาหลังจากที่ อีพี มายเวิลด์ นั้นได้เปิดตัว มายเวิลด์ 2.0 นี้ได้เปิดตัวเมื่อวันที่ 19 มีนาคม ค.ศ. 2010 บีเบอร์ได้ทำงานร่วมกับผู้อำนวยการสร้าง นักแต่งเพลง ก่อนที่อัลบั้มนี้เปิดตัว ประกอบด้วย Tricky Stewart, เดอะ-ดรีม และ มีดี้ มาเฟีย รวมไปถึงคนใหม่ที่มาเสริมอย่างบรานด์-ไมเคิล คอกซ์ และ The Stereotypes นอกจากนั้นยังต้องการให้มีแนวเพลงอาร์แอนด์บีที่เด่นขึ้นกว่างานเพลงชิ้นก่อน และอัลบั้มนี้ยังสื่อถึงการที่เขาโตขึ้นจากครั้งก่อน และมีวุฒิภาวะมากขึ้น นอกจากที่มีแนวเพลงของอาร์แอนด์บีแล้ว อัลบั้มยังมีการรวมเพลงแนวป๊อบและฮิปฮอปอีกด้วย

อัลบั้มนี้มีกระแสตอบรับที่ดี และขึ้นติดอันดับ 1 ในสหรัฐอเมริกา ในบิลบอร์ด 200 ขายได้ทั้งหมด 283,000 กว่าชุด ทำให้บีเบอร์เป็นบุคคลที่อายุน้อยที่สุดที่ขึ้นอันดับ 1 ของชาร์ต รองจากสตีวี วันเดอร์เมื่อปี ค.ศ. 1963 และเป็นศิลปินคนแรกตั้งแต่ในปี ค.ศ. 2004 ที่มีอัลบั้ม 2 ชุดติดอยู่ใน 5 อันดับแรก จนกระทั่งอัลบั้มได้ขายไปในช่วงสัปดาห์ที่สอง บีเบอร์ได้เปิดตัวได้เหมือนกับช่วงของเดอะบีตเทิลส์ที่ได้ขึ้นอันดับหนึ่ง และขายอัลบั้มได้ดีตลอดสัปดาห์ นอกจากนั้นอัลบั้มยังติดอันดับ 1 ในแคนาดา และสัปดาห์ต่อมาก็ติดอันดับหนึ่งในไอร์แลนด์, ออสเตรเลีย และนิวซีแลนด์ รวมไปถึงติดอันดับ 1 ใน 10 ของชาร์ตกว่า 15 ประเทศ และบีเบอร์ยังมีทัวร์คอนเสิร์ตสำหรับอัลบั้มแรกเขาชื่อว่ามายเวิลด์ ทัวร์

อัลบั้มนี้ได้เริ่มเปิดตัวด้วยการออกเพลงซิงเกิล "เบบี้" โดยร่วมร้องกับลูดาคริส ซึ่งเปิดตัวเมื่อ 18 มกราคม ค.ศ. 2010 และซิงเกิล "เนเวอร์เล็ตยูโก" เมื่อวันที่ 2 มีนาคม ค.ศ. 2010 "ยูสมาย" เมื่อวันที่ 16 มีนาคม ค.ศ. 2010 "ซัมบอดี้ทูเลิฟ" ได้เปิดตัววันที่ 20 เมษายน ค.ศ. 2010 เป็นซิงเกิลที่สองและ "ยูสมาย" จะเป็นซิงเกิลที่สามในอังกฤษ ในวันที่ 23 สิงหาคม ค.ศ. 2010

## รายชื่อเพลง

## อ้างอิง

หมวดหมู่:อัลบั้มเปิดตัวครั้งแรกในปี พ.ศ. 2553
หมวดหมู่:อัลบั้มเพลงของจัสติน บีเบอร์
หมวดหมู่:อัลบั้มเพลงของค่ายไอแลนด์เรเคิดส์
หมวดหมู่:อัลบั้มเพลงที่ผลิตโดยเบนนี บลังโก
ภานุวัฒน์ จินตะ

**ภานุวัฒน์ จินตะ** (เกิด 6 มกราคม พ.ศ. 2530) เป็นนักฟุตบอลอาชีพชาวไทย ในตำแหน่งกองกลาง 

## เกียรติประวัติ
;ชลบุรี
* ชนะเลิศ - ไทยแลนด์พรีเมียร์ลีก 2550
* ชนะเลิศ - ถ้วย ก (2550, 2551)

;พีที ประจวบ
* ไทยลีกคัพ: 2562

## แหล่งข้อมูลอื่น
* ภานุวัฒน์ จินตะ  จากเว็บไซต์สโมสรฟุตบอลชลบุรี

หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดสุราษฎร์ธานี
หมวดหมู่:บุคคลจากโรงเรียนอัสสัมชัญศรีราชา
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลสงขลา ยูไนเต็ด
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2551)
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลพีทีที ระยอง
หมวดหมู่:ผู้เล่นสโมสรฟุตบอลอุดรธานี
หมวดหมู่:ผู้เล่นสโมสรฟุตบอลประจวบ
หมวดหมู่:ผู้เล่นสโมสรฟุตบอลนครศรีฯ ยูไนเต็ด
หมวดหมู่:ผู้เล่นสโมสรฟุตบอลบ้านบึง
หมวดหมู่:ผู้เล่นสโมสรฟุตบอลคัสตอม ยูไนเต็ด
สัณฐาน ชยนนท์

รองศาสตราจารย์ พลตำรวจโท ดร.สัณฐาน ชยนนท์ คณบดีวิทยาลัยการเมืองและการปกครอง มหาวิทยาลัยราชภัฏสวนสุนันทาอดีตผู้ช่วยผู้บัญชาการตำรวจแห่งชาติ สำนักงานตำรวจแห่งชาติ อดีตผู้บัญชาการตำรวจนครบาล  (ผบช.น.) เกิดเมื่อวันที่ 26 พฤษภาคม พ.ศ. 2495 ที่อำเภอจะนะ จังหวัดสงขลา เดิมมีนามสกุลว่า "คงกำเนิด"

จบการศึกษาระดับประถมศึกษาจากโรงเรียนสามัคคีวิทยา จังหวัดยะลา, มัธยมศึกษาตอนต้นจากโรงเรียนโยธินบูรณะ, โรงเรียนเตรียมทหาร รุ่นที่ 12 (ตท.12-รุ่นเดียวกับ พล.อ.ประยุทธ์ จันทร์โอชา และ พล.ร.อ.พะจุณณ์ ตามประทีป), โรงเรียนนายร้อยตำรวจ รุ่นที่ 28 (นรต.28-รุ่นเดียวกับ พล.ต.อ.วิเชียร พจน์โพธิ์ศรี, พล.ต.อ.ภาณุพงศ์ สิงหรา ณ อยุธยา, พล.ต.อ.ปานศิริ ประภาวัต), ปริญญาโท สาขารัฐประศาสนศาสตร์ จากสถาบันบัณฑิตพัฒนบริหารศาสตร์ (นิด้า) และหลักสูตรบริหารงานตำรวจชั้นสูง รุ่นที่ 17 พ.ศ. 2559 จบปริญญาเอกจากคณะรัฐศาสตร์ สาขาการเมืองมหาวิทยาลัยรามคำแหงรุ่นเดียวกับ วราเทพ รัตนากร

พล.ต.ท.สัณฐาน เริ่มต้นรับราชการโดยประจำอยู่ที่กองบัญชาการกองปราบปราม ก่อนจะย้ายไปประจำอยู่ที่กองบังคับการตำรวจน้ำ และย้ายไปประจำอยู่ที่กองบัญชาการตำรวจภูธรภาค 8 ในพื้นที่ภาคใต้มาโดยตลอด จนกระทั่งได้เป็นผู้บัญชาการตำรวจภูธรภาค 8 (ผบ.ภ.8) ในปี พ.ศ. 2551

จากนั้นในปลายปี พ.ศ. 2552 ได้ย้ายมาเป็นผู้บัญชาการตำรวจนครบาล ดูแลพื้นที่กรุงเทพมหานคร แทนที่ พล.ต.ท.วรพงษ์ ชิวปรีชา โดยได้รับการผลักดันจาก นายสุเทพ เทือกสุบรรณ รองนายกรัฐมนตรีฝ่ายความมั่นคง จนได้รับฉายาว่า "น.1 เทพประทาน"

ในการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ แดงทั้งแผ่นดิน หรือ นปช. ในต้นปี พ.ศ. 2553 พล.ต.ท.สัณฐานนับว่าเป็นบุคคลหนึ่งที่มีบทบาทอย่างสูงในการดูแลการชุมนุม ด้วยการเป็นผู้บัญชาการตำรวจนครบาล และดูแลรับผิดชอบเหตุระเบิดต่าง ๆ ที่เกิดขึ้นตามมาในพื้นที่กรุงเทพมหานครหลังการชุมนุมจบลงด้วย เช่น เหตุระเบิดที่หน้าห้างสรรพสินค้าบิ๊กซี สาขาราชดำริ หรือเหตุระเบิดที่ถนนรางน้ำ เป็นต้น และเป็นโฆษกศูนย์อำนวยการแก้ไขสถานการณ์ฉุกเฉิน

ในกลางปี พ.ศ. 2553 พล.ต.ท.สัณฐาน ถูกย้ายไปเป็นผู้บัญชาการ สำนักงานกฎหมายและคดี โดยการทำหน้าที่เป็นผู้บัญชาการตำรวจนครบาลเป็นระยะเวลา 1 ปี พล.ต.ท.สัณฐานกล่าวว่า เหนื่อยที่สุดในชีวิต

ในปี พ.ศ. 2554 พล.ต.ท.สัณฐาน ชยนนท์ เลื่อนตำแหน่งเป็น ผู้ช่วยผู้บัญชาการตำรวจแห่งชาติ

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดสงขลา
หมวดหมู่:ตำรวจชาวไทย
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:บุคคลจากโรงเรียนโยธินบูรณะ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
โบเลโร (ราแวล)

thumb|ภาพเหมือนของไอดา รูบินสไตน์ ที่มาของบัลเลต์ โบเลโร วาดโดย วาเลนติน เซอรอฟ ในปี ค.ศ. 1910
**โบเลโร** () เป็นผลงานประพันธ์สำหรับบรรเลงด้วยวงออร์เคสตรา โดยมอริส ราแวล (1875 – 1937) คีตกวีชาวฝรั่งเศส สำหรับประกอบการเต้นบัลเลต์ของไอดา รูบินสไตน์ (1885 – 1960) นักเต้นชาวรัสเซีย บัลเลต์ชิ้นนี้ออกแสดงรอบปฐมทัศน์เมื่อวันที่ 22 พฤศจิกายน ค.ศ. 1928 ที่โรงอุปรากรปาแลการ์นีเย ออกแบบท่าเต้นโดยบรอนิสลาวา นิจินสกา  และกลายเป็นผลงานที่ได้รับความนิยมที่สุดของราแวล  เป็นผลงานประพันธ์ความยาว 1 มูฟเมนต์ ที่ราแวลแต่งขึ้นตามคำขอของรูบินสไตน์

ราแวลประพันธ์ผลงานชิ้นนี้ขณะพักผ่อนอยู่ที่แซ็ง-ฌ็อง-เดอ-ลูซ (Saint-Jean-de-Luz) เมืองท่าเล็ก ๆ ทางตะวันตกเฉียงใต้ของฝรั่งเศส อยู่ในแคว้นบาสก์ ซึ่งเป็นพรมแดนติดต่อกับประเทศสเปน และได้รับอิทธิพลมาจากจังหวะดนตรี และการเต้นรำแบบโบเลโรของสเปน  เดิมราแวลตั้งชื่อผลงานนี้ว่า *Fandango* แต่ต่อมาได้เปลี่ยนชื่อเป็น *Boléro* 

## อ้างอิง

## แหล่งข้อมูลอื่น

*Ravel's Bolero lead sheet and piano transcription 

หมวดหมู่:ผลงานของ มอริส ราแวล
หมวดหมู่:งานประพันธ์ดนตรีสำหรับวงออร์เคสตรา
โบเลโร (แก้ความกำกวม)

[thumb|สาวนักเต้นโบเลโร ภาพสีน้ำมันปี 1895 โดย[อองรี เดอ ตูลูส-โลแตร็ก]]
**โบเลโร** สามารถหมายถึง
* โบเลโร (Bolero) ดนตรีและการเต้นรำในจังหวะช้าแบบละติน มีทั้งแบบจังหวะ 3/4 ที่นิยมในสเปน และจังหวะ 2/4 ที่นิยมในคิวบา กำเนิดขึ้นในคริสต์ศตวรรษที่ 18
* โบเลโร (ราเวล) (Boléro) บัลเลต์ประกอบดนตรีโดยมอรีซ ราเวล แต่งขึ้นในปี ค.ศ. 1928
* โบเลโร (ภาพยนตร์ปี ค.ศ. 1984) นำแสดงโดยโบ ดีเร็ก กำกับโดยจอห์น ดีเร็ก
อ่าวกรุงเทพ

thumb|อ่าวกรุงเทพ

**อ่าวกรุงเทพ**, **อ่าวไทยตอนใน** หรือ **อ่าวไทยรูปตัว ก** เป็นจุดเหนือสุดของอ่าวไทย โดยคิดจากอำเภอหัวหินในทางตะวันตกไปจนถึงอำเภอสัตหีบ แม่น้ำเจ้าพระยาและลำน้ำสายแยก แม่น้ำเพชรบุรี แม่น้ำบางตะบูน แม่น้ำท่าจีน แม่น้ำแม่กลอง และแม่น้ำบางปะกง ไหลลงสู่อ่าวนี้

เกาะหลายเกาะตั้งอยู่นอกชายฝั่งทางตะวันออกของอ่าว เช่น เกาะสีชัง เกาะล้าน เกาะไผ่ เป็นต้น

## อ้างอิง


หมวดหมู่:ธรณีสัณฐานในประเทศไทย
หมวดหมู่:อ่าวไทย
หมวดหมู่:อ่าวในประเทศไทย
ไมเคิล เมอห์นีย์

**ไมเคิล เมอห์นีย์** () เกิดเมื่อวันที่ 12 มิถุนายน ค.ศ. 1975 เป็นนักแสดงชาวอเมริกัน มีชื่อเสียงจากบทบาท นายอำเภอดอน แลมบ์ ในซีรีส์เรื่อง *[[Veronica Mars]]* และจากบทอดัม วิลสันในซีรีส์ *[[The Young and the Restless]]* (2009 - ปัจจุบัน)

## อ้างอิง

หมวดหมู่:นักแสดงอเมริกัน
หมวดหมู่:บุคคลจากชิคาโก
หมวดหมู่:สมาชิกเมนซา
โทรทัศน์สามมิติ

**โทรทัศน์สามมิติ** เป็นเครื่องรับโทรทัศน์ที่พัฒนาเพื่อรับชมรายการโทรทัศน์แบบสามมิติโดยผู้ชมต้องสวมแว่นตาอิเล็กทรอนิกส์ เปิดตัวครั้งแรกโดยบริษัทซัมซุง ในปี 2010 เครื่องแรกจะวางตลาดในญี่ปุ่นวันที่ 10 มิถุนายน

## อ้างอิง

หมวดหมู่:คำศัพท์โทรทัศน์
หมวดหมู่:โทรทัศน์
หมวดหมู่:เทคโนโลยีโทรทัศน์
แคลอรีมิเตอร์

**แคลอรีมิเตอร์** เป็นเครื่องมือที่ใช้ศึกษาการเปลี่ยนแปลงสมบัติของสาร ซึ่งก็คือ การวัดความร้อนของปฏิกิริยาเคมีหรือการเปลี่ยนแปลงทางการยภาพเช่นเดียวกับความร้อนจำเพาะ คำว่า calorimeter มาจากคำในภาษาละตินว่า *calor* แปลว่า ความร้อน แคลอรีมิเตอร์ประเภทที่ใช้กันโดยทั่วไปมากที่สุด ได้แก่ ดิฟเฟอเรนเชียล สแกนนิง แคลอรีเมทรี, ไอโซเธอร์มัล ไมโครแคลอรีมิเตอร์, แคลอรีมิเตอร์ไทเทรต และแคลอรีมิเตอร์อัตราเร่ง แคลอรีมิเตอร์รูปแบบง่าย ๆ ประกอบด้วยเทอร์โมมิเตอร์ติดเข้ากับภาชนะโลหะซึ่งมีน้ำบรรจุอยู่เต็มแขวนอยู่เหนือห้องเผาไหม้

เพื่อหาการเปลี่ยนแปลงเอนทัลปีต่อโมลของสสาร A ในปฏิกิริยาระหว่างสองสสาร A และ B สสารจะถูกเพิ่มเข้าไปในแคลอรีมิเตอร์และบันทึกอุณหภูมิก่อนปฏิกิริยาและหลังปฏิกิริยา ค่าพลังงานที่ดูดหรือคายจากปฏิกิริยาสามารถหาได้จาก *ผลคูณของผลต่างอุณหภูมิหารด้วยมวลและความร้อนจำเพาะของสสาร* การเปลี่ยนแปลงเอนทัลปีของปฏิกิริยาสามารถหาได้จาก *ผลหารระหว่างผลต่างอุณหภูมิต่อจำนวนโมลของสสาร A* วิธีการดังกล่าวถูกใช้ในการสอนทางวิชาการเป็นหลัก เนื่องจากเป็นทฤษฎีการเปลี่ยนแปลงสมบัติของสาร แต่แนวคิดนี้ไม่ได้รวมถึงความร้อนซึ่งสูญเสียผ่านทางภาชนะหรือความร้อนจำเพาะของเทอร์โมมิเตอร์และภาชนะ นอกเหนือจากนั้น วัตถุซึ่งวางอยู่ภายในแคลอรีมิเตอร์แสดงว่าวัตถุได้มีการแลกเปลี่ยนความร้อนกับแคลอรีมิเตอร์และเข้าไปในของเหลว และความร้อนจะถูกดูดกลืนโดยแคลอรีมิเตอร์และของเหลวเท่ากับที่ความร้อนซึ่งโลหะคายออกมา  

หมวดหมู่:อุปกรณ์ห้องปฏิบัติการ
หมวดหมู่:เครื่องมือวัด
สกุลเฟินนาคราช

**เฟินนาคราช** (*Davallia*) เป็นพืชสกุลหนึ่งของเฟิน มีเหง้าเลื้อยบนพื้นดินโขดหินและบนต้นไม้ เหง้าปกคลุมด้วยเกล็ดหรือขนจำนวนมาก มักอยู่รวมกับพวกมอส  มีอยู่ประมาณ 40 ชนิด พบทั้งในป่าเขตร้อน ไปจนถึงป่าเขตหนาว นิยมปลูกเพื่อประดับและตัดใบเพื่อตบแต่ง

## อ้างอิง

หมวดหมู่:เฟิน
การสังเคราะห์นิวเคลียสของมหานวดารา

**การสังเคราะห์นิวเคลียสของมหานวดารา** () คือการสร้างธาตุทางเคมีชนิดใหม่ๆ ขึ้นจากภายในมหานวดารา โดยพื้นฐานแล้วเกิดขึ้นจากการสังเคราะห์นิวเคลียสที่ระเบิดขึ้นระหว่างการเผาผลาญออกซิเจนและซิลิกอน ปฏิกิริยาฟิวชันเหล่านี้ทำให้เกิดธาตุใหม่คือ ซิลิกอน ซัลเฟอร์ คลอรีน อาร์กอน โซเดียม โพแทสเซียม แคลเซียม สแกนเดียม ไททาเนียม และ ธาตุจำพวกเหล็ก เช่น วาเนเดียม โครเมียม แมงกานีส เหล็ก โคบอลต์ นิกเกิล เป็นต้น การระเบิดของมหานวดาราแต่ละครั้งจะส่งสสารธาตุมากมายฟุ้งกระจายออกไปในมวลสารระหว่างดาว สำหรับธาตุหนักอื่นๆ (ที่หนักกว่านิกเกิล) เชื่อว่าเกิดขึ้นจากกระบวนการจับตัวของนิวตรอนในการสังเคราะห์นิวเคลียสประเภทอื่น

## อ้างอิง

## แหล่งข้อมูลอื่น
* Atom Smashers Shed Light on Supernovae, Big Bang  *Sky & Telescope Online*, April 22, 2005
* 

หมวดหมู่:ฟิสิกส์ดาราศาสตร์
หมวดหมู่:ฟิสิกส์นิวเคลียร์
หมวดหมู่:การสังเคราะห์นิวเคลียส
หมวดหมู่:มหานวดารา
บัญชีรายชื่อดาวฤกษ์บาบิโลน

ดาราศาสตร์บาบิโลนได้รวบรวมการสังเกตในช่วงแรกและได้แบ่งดาวฤกษ์ออกเป็นชุด ๆ ใน**บัญชีรายชื่อดาวฤกษ์บาบิโลน** ในช่วงระหว่างและหลังการปกครองของคัสไซต์เหนืออาณาจักรบาบิโลเนีย บัญชีรายชื่อดาวฤกษ์เหล่านี้เขียนขึ้นด้วยอักษรคูนิฟอร์ม ประกอบด้วยรายชื่อกลุ่มดาว ดาวฤกษ์ และดาวเคราะห์ กลุ่มดาวที่ถูกรวบรวมนี้อาจเก็บรวบรวมมาจากแหล่งข้อมูลอื่น ๆ จำนวนมาก เช่น บัญชีรายชื่อดาวฤกษ์ที่เก่าแก่ที่สุด การกล่าวถึงดาวฤกษ์ *Three Stars Each* ของจักรวรรดิอัคคาเดียน อมอไรต์ เอลาม และอื่น ๆ

แหล่งข้อมูลจำนวนมากตั้งทฤษฎีว่ากลุ่มดาวบาบิโลนเหล่านี้ถือกำเนิดมาจากสุเมเรียน แต่ข้อเสนอที่ว่ากลุ่มดาวเหล่านี้ถือกำเนิดมาจากอีลาไมต์ก็ได้รับการเสนอเช่นกัน ความเกี่ยวโยงกับการศึกษาสัญลักษณ์ดาวฤกษ์ของหินคุดูร์รูของคัสไซต์ได้มีการกล่าวอ้างถึงเช่นกัน แต่ไม่ว่าคุดูร์รูจะแสดงกลุ่มดาวและข้อมูลทางดาราศาสตร์ก็ตาม การใช้สัญลักษณ์ก็ยังไม่เป็นที่ทราบกันแน่ชัด

บัญชีรายชื่อดาวฤกษ์ตาม *Three Stars Each* รวมไปถึงรายชื่อ *MUL.APIN* ซึ่งเป็นชื่อของกลุ่มดาวกลุ่มแรกของบาบิโลน MULAPIN "ไถ" ซึ่งปัจจุบันเป็นกลุ่มดาวสามเหลี่ยมรวมกับแกมมา อันโดรเมดา บัญชีรายชื่อดังกล่าวรวบรวมกลุ่มดาวกว่า 17-18 กลุ่มในจักรราศี บัญชีรายชื่อในยุคหลังลดจำนวนกลุ่มดาวในจักรราศีลงเหลือ 12 กลุ่ม ซึ่งเป็นแนวคิดซึ่งยืมมาจากอียิปต์และกรีก และยังคงใช้กันต่อมาจนถึงกลุ่มดาวสมัยใหม่

## อ้างอิง
 

หมวดหมู่:กลุ่มดาว
อาริสตุลโลส

**อาริสตุลโลส** () (เสียชีวิตประมาณ 261 ปีก่อนคริสตกาล) เป็นนักดาราศาสตร์ชาวกรีกผู้สร้างสารบัญแฟ้มดาวฤกษ์ครั้งแรกเมื่อประมาณ 300 ปีก่อนคริสตกาล ด้วยความช่วยเหลือของตีโมคาริส เขาทำงานในหอสมุดอเล็กซานเดรีย นอกจากนี้แล้ว แอ่งบนดวงจันทร์ อาริสตุลโลส ยังได้รับการตั้งชื่อตามชื่อเขา

หมวดหมู่:นักดาราศาสตร์ชาวกรีก
สกุลชายผ้าสีดา

**ชายผ้าสีดา** () เป็นสกุลของเฟินมีทั้งสิ้น 18 ชนิด มีถิ่นกำเนิดในเขตร้อนของทวีปอเมริกาใต้, ทวีปแอฟริกา, เอเชียตะวันออกเฉียงใต้, ประเทศออสเตรเลีย และ เกาะนิวกินี

## ลักษณะ
เฟินในสกุลชายผ้าสีดาเป็นเฟินอิงอาศัย มีขนาดกลางถึงขนาดใหญ่ มีทั้งชนิดที่เจริญเติบโตเป็นต้นเดี่ยว และเป็นกลุ่ม ต้นประกอบด้วยแผ่นใบหนาเจริญซ้อนทับและประสานกันเป็นกลุ่มก้อนหรือเป็นหัวกระเช้า ทำหน้าที่ห่อหุ้มระบบราก รักษาความชื้น และ โอบยึดเกาะที่อยู่อาศัย ทั้งยังมีใบชายผ้างอกออกมาจากจุกตาบนหัวกระเช้า ในบางชนิดใบงอกออกมาชูตั้งขึ้น บางชนิดเป็นใบห้อยย้อยลงมา หรือใบกึ่งตั้งและปลายห้อยลงมา

## อ้างอิง

* Holtum J. A. M & Winter K 1999 Degrees of crassulacean acid metabolism in tropical epiphytic and lithophytic ferns. Australian Journal of Plant Physiology 26: 749-757
* Kreier H. & Schneider H. 2006 Phylogeny and biogeography of the staghorn fern genus Platycerium (Polypodiaceae, Polypodiidae) Am. J. Bot. 93: 217-225
ตีโมคาริส

**ตีโมคาริสแห่งอเล็กซานเดรีย** (, ประมาณ 320-260 ปีก่อนคริสตกาล) เป็นนักดาราศาสตร์และนักปรัชญาชาวกรีก มีหลักฐานว่าเกิดในอเล็กซานเดรีย เขาเป็นบุคคลในยุคเดียวกับยูคลิด

ประวัติเท่าที่ทราบเกี่ยวกับงานของตีโมคาริสนั้นมาจากการอ้างถึงโดยปโตเลมีในอัลมาเกสต์ ซึ่งระบุเอาไว้ว่า ตีโมคาริสทำงานในอเล็กซานเดรียระหว่าง 290-280 ปีก่อนคริสตกาล ปโตเลมีได้บันทึกเดคลิเนชันของดาวฤกษ์ 18 ดวงซึ่งได้รับการบันทึกโดยตีโมคาริสและอาริสตุลโลสเมื่อราว 290 ปีก่อนคริสตกาล ระหว่าง 295-272 ปีก่อนคริสตกาล ตีโมคาริสได้บันทึกการบังของดวงจันทร์ 4 ครั้ง และเส้นทางโคจรของดาวศุกร์ผ่านดาวฤกษ์ สิ่งเหล่านี้ได้รับการบึนทึกโดยใช้ทั้งปฏิทินอียิปต์และเอเธนส์ เส้นทางโคจรของดาวซึ่งได้รับการบันทึกของดาวศุกร์เกิดขึ้นเมื่อวันที่ 12 ตุลาคม 272 ปีก่อนคริสตกาล เมื่อดาวศุกร์เข้ามาใกล้ 15 ลิปดา ของดาวฤกษ์ เอตาหญิงสาว

การสังเกตโดยตีโมคาริสถือว่าเป็นการบันทึกของกรีกที่เก่าแก่ที่สุดซึ่งสามารถระบุเวลาที่เจาะจงได้ ผลงานของเขาเกิดขึ้นเพียงหลังจากการบึนทึกครีษมายันเมื่อ 432 ปีก่อนคริสตกาล ซึ่งได้รับการบันทึกโดยอุกเตมอนและเมตอน ตีโมคาริสทำงานร่วมกับอริสติลลอสในการสังเกตการณ์ทางดาราศาสตร์ซึ่งมีหลักฐานว่าเกิดขึ้นที่หอสมุดอเล็กซานเดรีย ทั้งสองเป็นบุคคลในยุคเดียวกับอาริสตาร์โคสแห่งซาโมส แต่ไม่มีหลักฐานปรากฏชัดเจนถึงความเกี่ยวข้องกันระหว่างตีโมคาริสและอริสตาร์ตคัส

แอ่งบนดวงจันทร์ ตีโมคาริส ตั้งชื่อตามเขา

## อ้างอิง

หมวดหมู่:นักดาราศาสตร์ชาวกรีก
Nuclease protection assay

**Nuclease protection assay** เป็นเทคนิคทางห้องปฏิบัติการทางชีวเคมีและพันธุศาสตร์สำหรับบ่งชี้อาร์เอ็นเอที่จำเพาะในอาร์เอ็นเอที่สกัดออกมาจากเซลล์ เทคนิคนี้สามารถบ่งชี้อาร์เอ็นเอที่รู้ลำดับเบสถึงแม้จะมีระดับความเข้มข้นที่ต่ำ โดยอาร์เอ็นเอจะถูกรวมกับ antisense RNA probes หรือ DNA probes ที่สามารถจับ (complementary) กับลำดับเบสที่ต้องการซึ่งจะอยู่ในรูปของอาร์เอ็นเอสายคู่ (double-stranded RNA) หรือ การจับกันของดีเอ็นเอ-อาร์เอ็นเอ (DNA-RNA hybrid) หลังจากนั้น จะนำไปใส่ ribonuclease ซึ่งเป็นเอนไซม์ที่จะตัดอาร์เอ็นเอสายเดี่ยว (single-stranded RNA) เท่านั้น เมื่อปฏิกิริยาสมบูรณ์อาร์เอ็นเอสายเดี่ยวจะถูกตัดเป็น oligomer สายสั้น ๆ แต่อาร์เอ็นเอสายคู่ซึ่งมีลำดับเบสที่เราสนใจจะไม่ถูกตัดไป

## Probe
Probe ถูกเตรียมขึ้นโดยการ cloning บางส่วนของยีนที่สนใจเข้าไปใน vector ที่มี promoter SP6, T7 or T3 ซึ่งจะถูกจดจำจาก DNA dependent RNA polymerase Probe สามารถเตรียมให้มี radioactive โดยใช้ radioactive UTPs ในการเตรียม ดีเอ็นเอหรืออาร์เอ็นเอที่ไม่สามารถจับได้ด้วย probe (uncomplemented DNA หรือ RNA) จะถูกตัดโดย nuclease ซึ่งหากเป็น DNA probe จะถูกตัดโดย S1 nuclease แต่ถ้าเป็น RNA probe สามารถเลือกใช้ single-strand-specific ribonuclease ตัวใดก็ได้ โดยอาร์เอ็นเอที่ถูกจับด้วย probe (probe-mRNA complement) สามารถตรวจหาได้โดยใช้ autoradiography

## การใช้
Nuclease protection assay สามารถใช้ในการ mapping บริเวณ intron ปลาย 5' และ 3' ของยีนที่ถูกทรานสคริปชัน (transcribed gene) นอกจากนี้ ปริมาณของอาร์เอ็นเอที่สนใจ (target RNA) ยังสามารถนำมาเป็นตัวบ่งชี้บางอย่างได้ โดยถ้าเป็นเอ็มอาร์เอ็นเอ (mRNA) สามารถบ่งบอกถึงระดับการทรานสคริปชันของยีนภายในเซลล์

## อ้างอิง
* Sandelin, A. et al. Mammalian RNA polymerase II core promoters: insights from genome-wide studies. Nature Rev. Genet. 8, 424–436 (2007)

หมวดหมู่:บทความเกี่ยวกับ ชีวเคมี ที่ยังไม่สมบูรณ์
หมวดหมู่:ชีวเคมี
หมวดหมู่:พันธุศาสตร์
หมวดหมู่:อณูชีววิทยา
สมาร์ทโฟน

thumb|250px|
[thumb|150px|[ไอบีเอ็มไซมอน เครื่องแรกของโลก]]

**โทรศัพท์อัจฉริยะ** หรือทับศัพท์เป็น **สมาร์ตโฟน**  () เป็นโทรศัพท์เคลื่อนที่ที่มีความสามารถเพิ่มเติมเหนือจากโทรศัพท์เคลื่อนที่ทั่วไป ถูกมองว่าเป็นคอมพิวเตอร์พกพาที่สามารถเชื่อมต่อความสามารถหลักของโทรศัพท์มือถือเข้ากับโปรแกรมประยุกต์ในโทรศัพท์ ผู้ใช้สามารถติดตั้งโปรแกรมเสริมสำหรับเพิ่มความสามารถของโทรศัพท์ตัวเอง โดยรูปแบบนั้นขึ้นอยู่กับของโทรศัพท์และระบบปฏิบัติการ

## ระบบปฏิบัติการ
thumb|left|200px|สัดส่วนตลาดในปี 2553 แบ่งตามระบบปฏิบัติการ

รายชื่อระบบปฏิบัติการของที่ได้รับความนิยม ได้แก่

* ซิมเบียน (Symbian)
* แบล็กเบอร์รีโอเอส (BlackBerry OS)
* แอนดรอยด์ (Android)
* ไอโอเอส (iOS)
* วินโดวส์โมบาย (Windows Mobile)
* วินโดวส์โฟน (Windows Phone)
* บาดา (Bada)
* เว็บโอเอส (webOS)
* มีโก (MeeGo)

## รายชื่อตราสินค้าสมาร์ทโฟนในปัจจุบัน

*แอปเปิ้ล ไอโฟน
*เอซุส
*จีโอนี่
*กูเกิล พิกเซล
*ไฮเซนส์
*ออเนอร์
*เอชทีซี
*หัวเว่ย
*อินฟินิกซ์
*ไอคู
*ไอเทล
*เลอโนโว
*แอลจี
*เหม่ยซู
*โมโตโรลา
*โนเกีย
*นอตติง
*นูเบีย
*วันพลัส
*ออปโป้
*โพโค่
*เรียวมี
*เรดหมี่
*ซัมซุง
*ชาร์ป
*โซนี่ เอ็กซ์พีเรีย
*ทีซีแอล
*เทคโน
*อูมิดิจิ
*วีโว่
*เสียวหมี่
*แซดทีอี

## อ้างอิง


หมวดหมู่:Information appliances
โจอาคิม คาร์ลสัน

**โจอาคิม คาร์ลสัน** () หรือฉายา **ยูเค** เกิดวันที่ 11 เมษายน ค.ศ. 1971 เป็นนักมวยไทยชาวสวีเดนรุ่นเวลเธอร์เวท จากค่าย วีบีซีวาเลนทูนา บ็อกซิงแคมป์ (VBC Vallentuna Boxing Camp) ในเขตวาเลนทูนา ของประเทศสวีเดน

## ประวัติ
ในปีค.ศ. 2007 โจอาคิมได้เข้าร่วมรายการเรียลลิตีโชว์ เดอะ คอนเทนเดอร์เอเชีย จนเข้าถึงรอบที่สิบ ก่อนที่จะแพ้ให้กับฌอน ไรท์ซึ่งเป็นนักมวยไทยชาวอังกฤษในการแข่งขัน

## รายการที่ชนะ
* เหรียญเงินจากการแข่งขันมวยไทยสมัครเล่นชิงแชมป์โลกปี 2006 สถาบัน IFMA รุ่นน้ำหนัก 71 กิโลกรัม
* แชมป์รายการ WMC สวีดิช

## อ้างอิง

## ดูเพิ่ม
* มวยไทย
* เดอะ คอนเทนเดอร์เอเชีย

## แหล่งข้อมูลอื่น
* VBC Sportcenter
* ข้อมูลนักมวย 

หมวดหมู่:นักมวยไทยชาวสวีเดน
พระยาสมุทรบุรานุรักษ์

**พระยาสมุทรบุรานุรักษ์** / **พระสมุทรบุรานุรักษ์** เป็นบรรดาศักดิ์ สามารถหมายถึง
* พระสมุทรบุรานุรักษ์ (หวัง) เจ้าเมืองชลบุรี ในสมัยรัชกาลที่ 1
* พระยาสมุทรบุรานุรักษ์ (เกิด) เจ้าเมืองสมุทรปราการ ในสมัยรัชกาลที่ 4
* พระยาสมุทรบุรานุรักษ์ (เนตร) บุตรพระยาสมุทรบุรานุรักษ์ (เกิด) ผู้ว่าราชการเมืองสมุทรปราการคนแรกในสมัยรัชกาลที่ 5  ต่อมาได้เลื่อนเป็น พระยาอรรคราชนาถภักดี (เนตร) รับราชการกระทรวงต่างประเทศ เป็นต้นสกุล เนตรายน
* พระยาสมุทรบุรานุรักษ์ (ขำ) ผู้ว่าราชการเมืองสมุทรปราการ ต่อมาได้เลื่อนเป็น พระยาชัยวิชิตวิศิษฏ์ธรรมธาดา (ขำ ณ ป้อมเพชร์) อธิบดีกรมราชทัณฑ์คนแรก เป็นต้นสกุล ณ ป้อมเพชร์
สหัส บัณฑิตกุล

**สหัส บัณฑิตกุล** อดีตรองนายกรัฐมนตรี ในรัฐบาลของนายสมัคร สุนทรเวช อดีตรองผู้ว่าราชการกรุงเทพมหานคร และอดีตรองผู้ว่าการการรถไฟแห่งประเทศไทย

## ประวัติ
สหัส บัณฑิตกุล หรือ ดร.สหัส บัณฑิตกุล เกิดเมื่อวันที่ 10 สิงหาคม พ.ศ. 2493 ที่กรุงเทพมหานคร จบการศึกษามัธยมศึกษาตอนปลาย จากโรงเรียนอำนวยศิลป์ พระนคร สำเร็จการศึกษาปริญญาตรี และปริญญาโท วิศวกรรมเครื่องกล จากจุฬาลงกรณ์มหาวิทยาลัย (ปริญญาตรีรุ่นเดียวกับนายธีรพล นพรัมภา) ระดับปริญญาโท ใบที่สอง สาขาบริหารธุรกิจ จากมหาวิทยาลัยลีดส์ ประเทศอังกฤษ และระดับปริญญาเอก ด้านวิศวกรรมศาสตร์ จากมหาวิทยาลัยมิชิแกน ประเทศสหรัฐอเมริกา นอกจากนี้ยังเข้ารับการศึกษาประกาศนียบัตรชั้นสูง จากสถาบันพระปกเกล้า และหลักสูตรของวิทยาลัยป้องกันราชอาณาจักร (วปอ.)

## การทำงาน
ดร.สหัส บัณฑิตกุล เริ่มรับราชการเป็นอาจารย์ประจำ คณะวิศวกรรมศาสตร์ จุฬาลงกรณ์มหาวิทยาลัย ในปี พ.ศ. 2514- พ.ศ. 2516 แล้วจึงย้ายมาทำงานเป็นวิศวกร สังกัดการรถไฟแห่งประเทศไทย ในปี พ.ศ. 2521 จนกระทั่งปี พ.ศ. 2532 ได้กลับมาเป็นอาจารย์ประจำ สถาบันบัณฑิตพัฒนบริหารศาสตร์ แล้วลาออกไปทำงานในบริษัทเอกชนระหว่างปี พ.ศ. 2534- พ.ศ. 2542

หลังจากที่นายสมัคร สุนทรเวช ได้รับเลือกตั้งเป็นผู้ว่าราชการกรุงเทพมหานคร ทำให้มีชื่อของนายสหัส บัณฑิตกุล เข้ามาเป็นรองผู้ว่าราชการกรุงเทพมหานคร ฝ่ายโยธา ต่อมาในการจัดตั้งรัฐบาลของพรรคพลังประชาชน โดยมีนายสมัคร สุนทรเวช เป็นนายกรัฐมนตรี ทำให้นายสหัส บัณฑิตกุล ได้รับตำแหน่ง รองนายกรัฐมนตรี ในฐานะคนสนิทของนายสมัคร สุนทรเวช และเป็นญาติห่างๆ กับคุณหญิงสุรัตน์ สุนทรเวช ซึ่งนายสหัส บัณฑิตกุล ได้ลาออกจากตำแหน่งในเวลาต่อมา

## เครื่องราชอิสริยาภรณ์
 

## อ้างอิง

หมวดหมู่:วิศวกรชาวไทย
หมวดหมู่:นักการเมืองไทย
หมวดหมู่:รองนายกรัฐมนตรีไทย
หมวดหมู่:ข้าราชการพลเรือนชาวไทย
หมวดหมู่:อาจารย์คณะวิศวกรรมศาสตร์
หมวดหมู่:อาจารย์คณะบริหารธุรกิจ
หมวดหมู่:รองผู้ว่าราชการกรุงเทพมหานคร
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะบริหารธุรกิจ สถาบันบัณฑิตพัฒนบริหารศาสตร์
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ศิษย์เก่าจากมหาวิทยาลัยลีดส์
หมวดหมู่:ศิษย์เก่าจากมหาวิทยาลัยมิชิแกน